CELEX: 32015R0050
Language: mt
Date: 2015-01-14 00:00:00
Title: Regolament ta' Implimentazzjoni tal-Kummissjoni (UE) 2015/50 tal- 14 ta' Jannar 2015 li jemenda l-Anness I tar-Regolament tal-Kunsill (KE) Nru 32/2000 rigward l-introduzzjoni ta' kwoti ta' tariffi ġodda tal-Unjoni marbuta fil-GATT għaċ-ċikkulata, il-ħelu taz-zokkor u l-gallettini

15.1.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 9/20
            
         REGOLAMENT TA' IMPLIMENTAZZJONI TAL-KUMMISSJONI (UE) 2015/50
   tal-14 ta' Jannar 2015
   li jemenda l-Anness I tar-Regolament tal-Kunsill (KE) Nru 32/2000 rigward l-introduzzjoni ta' kwoti ta' tariffi ġodda tal-Unjoni marbuta fil-GATT għaċ-ċikkulata, il-ħelu taz-zokkor u l-gallettini
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 32/2000 tas-17 ta' Diċembru 1999 li jiftaħ u jipprovdi għall-amministrazzjoni tal-kwoti ta' tariffi Komunitarji marbutin fil-GATT u ċerti kwoti ta' tariffi Komunitarji oħra u li jistabbilixxi regoli dettaljati għall-aġġustament tal-kwoti, u li jirrevoka r-Regolament tal-Kunsill (KE) Nru 1808/95 (1), u b'mod partikolari t-tieni inċiż tal-Artikolu 9(1)(b) tiegħu,
   Billi:
   
               (1)
            
            
               Ir-Regolament (KE) Nru 32/2000 fetaħ u pprovda għall-amministrazzjoni ta' ċertu kwoti ta' tariffi tal-Unjoni marbutin fil-GATT imfasslin biex jintużaw skont l-ordni kronoloġika tad-dati meta jiġu aċċettati d-dikjarazzjonijiet tad-dwana.
            
         
               (2)
            
            
               Bid-Deċiżjoni tal-Kunsill 2014/116/UE (2), il-Kunsill approva l-Ftehim fil-forma ta' Skambju ta' Ittri bejn l-Unjoni Ewropea u r-Repubblika Popolari taċ-Ċina skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (il-GATT) tal-1994 fir-rigward tal-modifika tal-konċessjonijiet fl-iskedi tar-Repubblika tal-Bulgarija u tar-Rumanija matul l-adeżjoni tagħhom mal-Unjoni Ewropea.
            
         
               (3)
            
            
               Il-Ftehim fil-forma ta' Skambju ta' Ittri jipprovdi għal tariffi ta' kwoti annwali ġodda għaċ-ċikkulata, il-ħelu taz-zokkor u l-gallettini. Sabiex jiġu implimentati dawk il-kwoti ta' tariffi annwali l-ġodda jeħtieġ jiġi emendat ir-Regolament (KE) Nru 32/2000.
            
         
               (4)
            
            
               Billi l-Ftehim fil-forma ta' Skambju ta' Ittri daħal fis-seħħ fl-1 ta' Lulju 2014, il-parti rilevanti ta' dan ir-Regolament għandha tapplika mill-istess data.
            
         
               (5)
            
            
               Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   L-Anness I tar-Regolament (KE) Nru 32/2000 hu emendat kif stabbilit fl-Anness ta' dan ir-Regolament.
   Artikolu 2
   Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Dan għandu japplika mill-1 ta' Lulju 2014.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-14 ta' Jannar 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 5, 8.1.2000, p. 1.
   
      (2)  Id-Deċiżjoni tal-Kunsill 2014/116/UE tat-28 ta' Jannar 2014 dwar il-konklużjoni tal-Ftehim fil-forma ta' Skambju ta' Ittri bejn l-Unjoni Ewropea u r-Repubblika Popolari taċ-Ċina skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) tal-1994 fir-rigward tal-modifika tal-konċessjonijiet fl-iskedi tar-Repubblika tal-Bulgarija u tar-Rumanija matul l-adeżjoni tagħhom mal-Unjoni Ewropea (ĠU L 64, 4.3.2014, p. 1).
   
      ANNESS
      Dawn ir-ringieli jiddaħħlu fit-Tabella tal-Anness I tar-Regolament (KE) Nru 32/2000:
      
         
                     “09.0052
                  
                  
                     1806 20 
                     1806 31 
                     1806 32 
                     1806 90 
                  
                  
                      
                  
                  
                     Ċikkulata
                  
                  
                     Mill-1 ta' Lulju sat-30 ta' Ġunju
                  
                  
                     2 026  tunnellata
                  
                  
                     38
                  
               
                     09.0053
                  
                  
                     1704 
                  
                  
                      
                  
                  
                     Ħelu taz-zokkor (anki ċ-ċikkulata bajda), mingħajr kawkaw
                  
                  
                     Mill-1 ta' Lulju sat-30 ta' Ġunju
                  
                  
                     2 289  tunnellata
                  
                  
                     35
                  
               
                     09.0054
                  
                  
                     1905 90 
                  
                  
                      
                  
                  
                     Oħrajn ħlief ħobż iqarmeċ, kejk tal-ġinġer u prodotti simili, gallettini ħelwin, waffles u wejfers, biskuttelli, ħobż mixwi u prodotti mixwija simili
                  
                  
                     Mill-1 ta' Lulju sat-30 ta' Ġunju
                  
                  
                     409 tunnellati
                  
                  
                     40”